text.text: سياحةمنتديات منتدى السياحة الجزائرية منتديات التقنيةأفلام
text.text_idx: #000000
text.text: منتدى السياحة الجزائرية منتديات التقنية
text.text_idx: #000001
text.text: اليوم راني مخلوع بأتم معنى الكلمة
  مخلوع من العدد الهائل تاع الناس اللي دخلو تمالوس (شاطئ واد بيبي، البحيرة، بلحاج) اقسم بالله أكثر من 20 حافلة كبيرة و اما السيارات و العائلات... لا تعد و لا تحصى والأغلبية من قسنطينة بعدها سطيف و أم البواقي و العاصمة. وهذا كامل على جال الإشهار اللي داروه ليباج لكبار لشاطئ البحيرة. هيا صح موالفين يجو بزاف مي مش فأول اسبوع تاع الصيف 😃. المهم مرحبا بكم رانا نفرحو كي تجو عندنا 🥺 و لكن من فضلكم هزو وسخكم معاكم الله يستركم باش كامل نبحرو فالنظافة😚😚
text.text_idx: #000003
text.text: وفرو حاويات القمامة و كثرو منهم
text.text_idx: #000006
text.text: وش لي يخلع فيك ناس عجبها بحر وسياح لازم يعرف مناطق وشواطئ جدد حطكم ربي غير تمشريك فم تربوا اكم كبار واعرف وش تهدر كنت قادرا تكون حافضو علا نضافة شاطئ نسيت بصح لا علاقة بسياحة و اقول نصهم قسنطنة وش قلقلك فيهم علاه بحر ومكتوب بااسمك تعيفو عباللك علا ديك سياحة مش نجاحة في بلادنا مع علم انا عنابية 💪
text.text_idx: #000008
text.text: نجوه بلا إشهار شاطئ روعة
text.text_idx: #000009
text.text: الشاطيء اللي يلحق ليه الباص غير نساه خلاص ، في خبر كان.
  وان شاء الله تتبدل العقليات ويحافظوا على الطبيعة ليستمتع بها الجميع ، لا للأنانية.
text.text_idx: #000013
text.text: خدمو الطريق وجابو جدارم=شوف بلاصة خلاف تتبحر فيها ....
text.text_idx: #000020
text.text: لا اعلان لا والو مكانش في قسنطينة لي ميعرفش واد بيبي قبل مايتشهر تلقى فيه غير تاع قسنيطنة وعلى العام نضيف يعني غير مكاله الشرات هادوك تاع 20 حافلة هادي جامي تصرا سيرتو في بلاصة كيما هاديك يعني المعنى تاعك باين بلا ماتحاول تلعبها نيتك تنشر السياحة وزيدلها الكلام الزايد تاع هزو وسخكم كاين ناس لازمها دروس بزاف باش تفهم بلي البحر مش رزق باباها
text.text_idx: #000022
text.text: ملاحظة لناس تامالوس نظفو مدينتكم و اهدرو مع المير يهز المفرغة لي في طريق الشاطئ راهي تبهدل
text.text_idx: #000024
text.text: تفكرت واحد يسكن في ولاية ساحلية قال لوحدة تسكن في ولاية داخلية مجاورة قالها تجو تعومو عندنا كملتولنا كامل الجاج 😂😂😂😂😂 هذو تفتحلهم السياحة 🥲
text.text_idx: #000025
text.text: دائما مع المشكل البسيط هاذا لي الجزايري رجعو مشكل عظيم بسبب عدم المبالاة. كون كل واحد يلم وسخو كون الشواطئ ماتتوسخش في الشهر الأول من الصيف.
text.text_idx: #000029
text.text: الغاشي تاع البارح و مزال يزيد اكثر من هكذا .
  مالا العبد غير يحوس على بلاصة خلاف وين يبحر فالكالم و النظافة ملخر
text.text_idx: #000031